**KESTÄVIEN JA INNOVATIIVISTEN JULKISTEN HANKINTOJEN VERKOSTOMAINEN OSAAMISKESKUS KEINO – OHJAUSRYHMÄN KOKOUS 23.5.2019**

**PÖYTÄKIRJA**

|  |  |
| --- | --- |
| **Aika:** | to 23.5.2019 klo 13-15 |
| **Paikka:** | Työ- ja elinkeinoministeriö, Aleksanterinkatu 4, Helsinki, neuvotteluhuone A324 Sederholm |
|  |  |

**Kutsutut/läsnä (x)** Kirsti Vilén, pj. TEM (x)

Jaana Räsänen, sihteeri, TEM (x)

Suvi Sasi-Gouatarbès, EK (x)

Satu Grekin, Suomen Yrittäjät (-)

Janika Tikkala, Suomen yrittäjät (x)

Helena Kekki, FIBS ry (x)

Vesa Mutalahti, HUS/sairaanhoitopiirit (x)

Marjukka Manninen, Pohjois-Pohjanmaan maakunta- ja sote-uudistus (Skype, x)

Anni Kurvinen, Tampereen kaupunki / TEM:in kasvusopimuskaupungit (Skype, x)

Markus Hirvonen, Juuan kunta (x)

Ari Alatossava, Iin kunta / FISU- ja HINKU-kunnat (-)

Salla Koivusalo, Vantaan kaupunki / Smart & Clean Cities (-)

Miikka Rainiala, LVM (-)

Timo Halonen, MMM (-)

Kalle Tervo, STM (Skype, x)

Hannu Koivurinta, VM (Skype, x)

Taina Nikula, YM (x)

*Pysyvät asiantuntijat:*

Elise Pekkala, TEM (-)

Riikka Hietanen, TEM (-)

*Muut:*

Isa-Maria Bergman, Motiva (KEINO-koordinaattori) (x)

Tarja Sinivuori-Boldt, VM (-)

Lisäksi kutsuttuna KEINO-osaamiskeskuksen toimijat 1/organisaatio (esityslistan kohdat 1. ja 4.)

Juha Oksanen, VTT (x)

Piia Moilanen, Business Finland (x)

Katariina Huikko, Kuntaliitto (x)

Antti Tuukkanen, KL-kuntahankinnat (x)

Katriina Alhola, SYKE (x)

Mika Hänninen, Hansel (x)

Tiina Talala, KEINO muutosagentti, Pohjois-Pohjanmaan Yrittäjät (x)

1. **Kokouksen avaus ja esittäytyminen**

Puheenjohtaja avasi kokouksen ja toivotti osallistujat tervetulleiksi.

Käytiin lyhyt esittelykierros.

Ohjausryhmän jäsenmuutokset; EK:n edustajana ohjausryhmässä Suvi Sasi-Gouatarbès ja Suomen Yrittäjien varsinaisena jäsenenä Janika Tikkala.

1. **Edellisen kokouksen pöytäkirjan hyväksyminen**

Hyväksyttiin edellisen kokouksen pöytäkirja.

Liite: Edellisen kokouksen pöytäkirja

1. **KEINO:n 1. toimintakausi ja 2. toimintakauden prioriteetit,** Isa-Maria Bergman, KEINO-koordinaattori

Isa-Maria Bergman kävi lyhyesti läpi KEINOn 1. toimintakauden keskeiset onnistumiset ja poikkeamat sekä 2. toimintakauden painopisteet. KEINOn 1. toimintakaudelta jäämässä 23.5.2019 tilanteen mukaan n. 850 000 euroa, joka uudelleen allokoitavissa KEINOn 2. toimintakaudelle.

Todettiin, että KEINOn tunnettavuutta alueille olisi edelleen tärkeää vahvistaa. Viestinnän rooli keskeinen.

Liite: KEINOn 1. toimintakausi ja 2. kauden toiminnan painopisteet

KEINOn väliraportti

1. **Esimerkkejä KEINOn toimintamalleista**

***Hankintojen mittaaminen***, Juha Oksanen, VTT

Juha Oksanen esitteli 20.5.2019 julkaistun selvityksen ”Innovatiivisten ja kestävien julkisten hankintojen tila Suomessa 2018” tavoitteet, aineiston ja keskeiset tulokset.

Liite: Innovatiivisten ja kestävien hankintojen tilanne 2018 –kysely.

***Kehittäjäryhmä-case***, Pia Moilanen, Business Finland

Piia Moilanen esitteli kehittäjäryhmätoimintaa opetuksen palvelu- ja järjestelmäuudistus-casen pohjalta. Erityisesti näkökulmana oli, miten KEINO-toimintamallia ja palveluita voidaan hyödyntää laajempien ekosysteemien rakentamisessa ja siten vaikuttavuuden lisäämisessä.

Lisätietoja: Piia Moilanen, Business Finland

***Alueellinen muutosagenttitoiminta***, muutosagentti Tiina Talala, Pohjois-Pohjanmaan Yrittäjät

Alueellinen muutosagentti Tiina Talala kertoi muutosagenttitoiminnasta. Päätehtävä on toimia KEINOn paikallisena yhteyspisteenä ja tuoda KEINOn toimintaa ja tukea lähemmäs käytännön toimijoita. Tärkeää on myös tuoda KEINOlle tietoa alueiden tilanteesta ja paikallisista tarpeista. Muutosagentit käyvät hankintayksiköissä ja alueilla järjestettävissä markkinavuoropuhelutilaisuuksissa ja sparraavat sekä tilaajia että tarjoajia tavoitteena madaltaa kynnystä toisaalta innovatiivisten hankintojen tekemiseen, mutta myös niihin tarjoamiseen. Kentällä kaivataan erityisesti konkreettisia esimerkkejä ja tietojen vaihtoa hankintayksiköiden kesken sekä mahdollisten yhteisten tarpeiden pohjalta tehtävien yhteishankintojen tunnistamista – tässä olisi paljon synergiamahdollisuuksia. Todettiin, että muutosagenttitoiminnasta on tullut paljon hyvää palautetta kentältä. Tietoisuutta toiminnasta kannattaa edelleen lisätä.

1. **KEINON strategisen vaikuttavuuden lisääminen ja strategiaprosessi - mihin fokus II toimintakaudella,** Jaana Räsänen,TEM

Jaana Räsänen kertoi KEINOn strategiaprosessista KEINOn toiminnan vaikuttavuuden lisäämiseksi. Tavoitteena identifioida 2-3 prioriteettialuetta/kokonaisuutta, joihin kohdennetaan lisäpanoksia KEINON 1. toimintakaudelta jäävästä rahasta. Valmistelua tehty työpajassa 8.5.2019, jossa identifioitu kokonaisuuksia kolmen teeman ympärille; hyvinvointi, rakennettu ympäristö ja liikkuminen. Näiden teemojen ympärillä merkittäviä sekä kansallisia politiikkatavoitteita että alueellisia strategiatavoitteita, sekä erillisiä laajoja kehitysohjelmia, joiden toimeenpanossa hankinnoilla olisi vaikuttavuutta ja KEINOlla osaamista.

Todettiin, että olemassa olevia verkostoja / yhteenliittymiä kannattaa hyödyntää (sairaanhoitopiirit, kasvukaupungit, HINKU- ja FISU-kunnat). Hankinta-Suomi (kansallinen hankintastrategiavalmistelu ja perustettava hankintafoorumi) tuo raamia kansalliseen hankintojen kehittämiseen, mutta KEINON strategiaprosessin osalta voidaan edetä jo etupainotteisesti tehden tiivistä yhteistyötä VM:n valmistelun kanssa. Tärkeä edetä konkreettisiin hankintoihin.

KEINOn 1. toimintakaudelta käyttämättä jäänyttä rahoitusta voidaan allokoida KEINOn 2. toimintakaudelle. Tätä voidaan kohdentaa paitsi 1. toimintakaudelta 2. toimintakaudelle jääviin toimenpiteisiin, mutta myös valittujen prioriteettialueiden lisäpanostuksiin.

Asiaa käsitellään KEINOn kuukausikokouksessa 3.6.2019. Keskustelujen pohjalta päivitetty ehdotus lähetetään vielä ohjausryhmälle kommenteille.

Liite:KEINOn strategiaprosessi ja työpajan 8.5.2019 tulokset.

1. **Muut asiat**

***KEINOn kehittävä arviointi***

* Keinon kehittävän arvioinnin tavoitteena tukea KEINO- osaamiskeskusta verkostomaisessa työskentelyssä ja KEINOn toimintamallin kehittämistä vaikuttavammaksi (3. toimintakausi, KEINO 2.0 suunnittelu). Kehittävä arviointi integroituu KEINOn toimintoihin, eikä ole erillinen kokonaisuus. Kehittävä arviointi toteutetaan ajalla 5/2019-12/2019.

***Tiimeri***

* Ohjausryhmän kokousmateriaalit ovat Tiimerissä (työtila). Ohjausryhmän jäsenille toimitetaan (uudestaan) Tiimeriin kirjautumislinkki. Kaikki eivät olleet sitä vielä saaneet. Sovittiin, että jatkossa kokouskutsun yhteydessä lähetetään ainoastaan Tiimeri- linkki materiaaleihin.

1. **Ohjausryhmän seuraava kokous**

Seuraava kokous sovittiin pidettäväksi marraskuussa 2019. Kokousajankohdasta lähetetään erillinen Doodle-kysely.

1. **Kokouksen päättäminen**

Puheenjohtaja päätti kokouksen klo 15.00.

Kirsti Vilén

Kokouksen puheenjohtaja

Jaana Räsänen

Kokouksen sihteeri